Mamot

Lo mamot (del rus ancian маммот, uèi мамонт) es caduna de las espècias del genre atudat Mammuthus, encara que lo mamot per excelléncia es lo mamot lanut, M. primigenius, de las caissòlas longas e acorbaissadas, que s'en son trobats d'exemplars sebelits dins lo permafrost de Siberia. Las espècias qu'abitavan pus al nòrd, avián una cubèrta de pel long que los protegissiá dels freds glacials. Vivián dins las regions septentrionalas d'Euròpa, Asia, America del Nòrd e America Centrala. Los còrses de mamots gelats an generalament un gra de conservacion tan bon, que mai d'un can dels cercaires se son noirits de lor carn. S'es prepausat de clonar d'exemplars desgelats per fin de far reviure aquela espècia. Al delà de la carn gelada, en Siberia se trobèron de quantitats grandas d'evòri que foguèt utilizat coma article de comèrci pendent fòrça sègles. Los mamots an per origina l'elefant asiatic après la division dels elefants africans, doncas lo mamot èra mai pròche de l'elefant asiatic qu'aqueste darrièr de l'elefant african. Ja que i a un cas reüssit de crosament de las varietats asiatica e africana, se crei que se los mamots existiguèsson actualament, se podrián crosar amb la varietat asiatica e, per aquò, s'es imaginat de recrear aquela espècia en prenent de semen glaçat de mamot e en l'utilizant per tal d'emprenhar una elefanta. Los crosaments futurs eliminarián los caractèrs pròpris de l'elefant asiatic fins a arribar a un mamot totalament reconstruch. Ça que la, s'es encara pas trapat de semen pro intacte coma per començar l'experiéncia.
 Lista de las espècias descritas 

Segon  :
 Mammuthus africanavus †
 Mammuthus armeniacus (Falconer, 1857) †
 Mammuthus columbi Falconer, 1875 †
 Mammuthus dwarfus †
 Mammuthus fraasi (Dietrich, 1912) †
 Mammuthus hayi (Barbour, 1915) †
 Mammuthus imperator (Leidy, 1858) †
 Mammuthus lamarmorae (Major, 1883) †
 Mammuthus meridionalis (Nesti, 1825) †
 Mammuthus planifrons †
 Mammuthus primigenius (Blumenbach, 1799) †
 Mammuthus rumanus Stefanescu, 1924 †
 Mammuthus subplanifrons (Osborn, 1928) †
 Mammuthus sungari (Zhou, M. Z, 1959) †
 Mammuthus trogontherii Polig, 1885 †Selon  :
 Archidiskodon celebensis †
 Archidiskodon weifangensis †
 Mammuthus columbi †
 Mammuthus exilis †
 Mammuthus hayi †
 Mammuthus lamarmorae †
 Mammuthus meridionalis †
 Mammuthus primigenius †
 Mammuthus trogontherii †

D'autras espècias pòdon tanben èsser prepausadas, tala que Mammuthus creticus..

Categoria:Proboscidea
Categoria:Mamifèr (nom vernacular)